שירות צ'ק-אין עצמי לכבודת היד באיזיג'ט | Jewish Travler ותוליכנו לשלום
ראשי » כללי » שירות צ'ק-אין עצמי לכבודת היד באיזיג'ט
איזי ג'ט משחררת את נוסעיה מלשאת את מטען היד והטרולי שלהם בשדה התעופה או לעמדות הבידוק הביטחוני. זאת באמצעות שירות חדש של צ'ק אין עצמי לכבודת היד "Hands Free". השירות החדש יאפשר לנוסעים לבצע צ'ק-אין לכבודת היד בעמדת ה- Bag Drop (העמדה בה מבצעים צ'ק אין למזוודות), והיא תקבל תיוג מועדף, כך שהנוסעים שבחרו בשירות יזכו לקבלת הכבודה מיד עם נחיתתם. השירות הזה עולה 4 ליש"ט לנוסע יחיד, או 10 ליש"ט לקבוצה באותה טיסה,
נוסעים שירכשו את השירות יקבלו מיכלי פלסטיק קטנים בהם יוכלו לאחסן את הפריטים ההכרחיים עבורם, כדי שיהיו זמינים עבורם במהלך הטיסה. כמובן שהם יוכלו גם לשאת עמם כל פריט שקנו בדיוטי פרי. נוסעים שרכשו את השירות יקבלו גם עדיפות בעלייה למטוס, והם יוכלו לעלות מיד אחרי נוסעים שרכשו את שירות "ספידי בורדינג" המאפשר עדיפות בעלייה למטוס.
איזי ג'ט השיקה את שירות Hands Free בצרפת באביב האחרון והוא נחל הצלחה רבה, עם למעלה מ- 9000 נוסעים שבחרו בשירות תוך 4 שבועות בלבד. כתוצאה מכך איזי ג'ט החליטה להרחיב את השירות לכלל הרשת שלה, כולל הטיסות בקו לישראל.
סופי דקרס, מנהלת אזור בריטניה וישראל באיזי ג'ט, אמרה: "קיבלנו תגובות נהדרות מצד הלקוחות לשירות Hands Free, ואנו בטוחים שמי שניסה את השירות לעולם לא ירצה יותר לסחוב את כבודת היד שלו בשדה התעופה. לצד המחירים הנמוכים ושירות הלקוחות הידידותי, לקוחותינו אומרים לנו שהחוויה בשדה התעופה מאוד חשובה להם והיא חלק בלתי נפרד מחוויית הטיסה שלהם".